<classify> USHAURI wa Rais John Magufuli wa kupunguza mahabusu katika magereza, umewezeshwa kuachiwa kwa mahabusu 150 juzi na kufanya idadi kuwa 751.Ushauri huo wa Rais aliutoa kwa nyakati tofauti katika hotuba zake alipotembelea magereza mbalimbali likiwamo Gereza Kuu la Butimba, mkoani Mwanza na kutoridhishwa na hali ya wingi wa wafungwa na mahabusu.Jana akizungumza kabla ya kuzindua Jengo la Mahakama ya Wilaya ya Chato na kuweka Jiwe la Msingi la Jengo la Zimamoto Chato, Rais Magufuli alisema bado mahabusu ni wengi na anatamani wapungue zaidi ya idadi hiyo ya 751 walioachiwa huru na Mkurugenzi wa Mashitaka baada ya kugundua walishtakiwa kwa uonevu.Magufuli aliviagiza vyombo vinavyosimamia haki ikiwemo ofisi ya Mwanasheria Mkuu, Mwendesha Mashitaka, Mahakama, Polisi na Magereza kuhakikisha walio mahabusu ni wanaostahili na si waliowekwa huko kwa uonevu.Wakati akihutubia, Rais alimuita Mkurugenzi wa Mashitaka, Biswalo Mganga, aeleze mwenendo wa kuwaachia mahabusu na alipotakiwa kueleza, Mganga alisema juzi, aliwaachia mahabusu 150 kutoka magereza mbalimbali na awali alishawaachia 601 na kufanya idadi yao kufikia 751 walioachiwa mpaka jana.Aliitaka Mahakama kuendelea kufanya kazi kwa weledi huku akiipongeza kwa kazi kubwa ya kujenga miundombinu na kuahidi kuendelea kufanyia kazi changamoto zake ikiwemo watumishi.Kwa upande wa Zimamoto, Rais Magufuli aliwataka wapunguze malalamiko ya waoa kwenda kwenye eneo la tukio na gari lisilo na maji na kueleza kuwa anajua madai mengine ya kuchelewa kwenye matukio yanasababishwa na ujenzi holela.Awali, Jaji Mkuu wa Tanzania, Profesa Ibrahim Juma, akitoa salamu za Mahakama alimpongeza Rais Magufuli kwa mchango wake kuchangia utoaji wa haki nchini na kuuwezesha kuwa muhimili huru.  <topic>: KITAIFA 